న్యూఢిల్లీ: భారత భద్రతా దళాలు, ఉగ్రవాదులకు మధ్య ఆదివారం రాత్రి హోరాహోరీ కాల్పులు చోటుచేసుకున్నాయి. అర్థరాత్రి దాటిన తర్వాత జమ్మూ కశ్మీర్లోని బారాముల్లా జిల్లా బోమైలో ఈ ఎన్కౌంటర్ జరిగినట్టు అధికారులు వెల్లడించారు. ఈ కాల్పుల్లో ఇద్దరు ఉగ్రవాదులను మట్టుబెట్టగా... గాయపడిన మరో ఉగ్రవాదిని అదుపులోకి తీసుకున్నామని తెలిపారు. తీవ్రవాదుల గుర్తింపు వివరాలు ఇంకా వెల్లడికాలేదు. ప్రస్తుతానికి కాల్పులు నిలిపివేసినప్పటికీ... బారాముల్లా ప్రాంతంలో గాలింపు చర్యలు కొనసాగుతూనే ఉన్నాయి. జమ్మూ కశ్మీర్ పోలీసులతో కలిసి సీఆర్పీఎఫ్, 22 రాష్ట్రీయ రైఫిల్స్ దళాలు సంయుక్తంగా ఆపరేషన్లో పాల్గొంటున్నాయి. కాగా రెండ్రోజుల క్రితమే షోపియాన్లో మరో ఎన్కౌంటర్ చోటుచేసుకున్న సంగతి తెలిసిందే.
newdhilly: bhaarata bhadrata dalaalu, ugravaadulaku madhya aadivaaram raatri horahori kaalpulu chotuchesukunnayi. ardharaathri daatina tarvaata jammoo kashmeerloni baramulla jilla bomailo ee encounter jariginattu adhikaarulu velladinchaaru. ee kaalpullo iddaru ugravaadulanu mattubettagaa... gaayapadina maro ugravaadini adupuloki teesukunnamani telipaaru. teevravaadula gurtimpu vivaraalu inka velladikaaledu. prastutaaniki kaalpulu nilipivesinappatiki... baramulla praantamlo gaalimpu charyalu konasagutune unnaayi. jammoo kashmir polisulatho kalisi crpf, 22 rashtriiya raifils dalaalu samyuktamgaa aapareshanlo palgontunnayi. kaga rendrojula kritame shopianlo maro encounter chotuchesukunna sangati telisinde.